Vesturbyggð

Aðalstræti 75

450 Patreksfirði

Vesturbyggð, 4. september 2020

Efni: Grenndarkynning-Langahlíð 16b

Hér með boðar bæjarstjórn Vesturbyggðar til grenndarkynningar vegna byggingarleyfis Langahlíðar 16b á Bíldudal í samræmi við ákvæði 44. gr. skipulagslaga nr. 123/2010. Grenndarkynning felst í því að nágrönnum sem taldir eru geta átt hagsmuna að gæta er gefinn kostur á að tjá sig um breytingar í þegar byggðu hverfi þar sem ekki liggur fyrir deiliskipulag.

Á 75. fundi skipulags- og umhverfisráðs þann 14.08.2020 var fjallað um erindið.

**Bókun skipulags- og umhverfisráðs Vesturbyggðar þann 14.08.2020.**

*Erindi frá Hrafnshól ehf, dags. 12. ágúst. Í erindinu er sótt um byggingarleyfi fyrir 257,4 m2 fjögurra íbúða húsi á tveimur hæðum að Lönguhlíð 16B, Bíldudal. Erindinu fylgja teikningar unnar af Studio F - arkitektum, dags. 21.07.2020.*

*Skipulags- og umhverfisráð samþykkir byggingaráformin með fyrirvara um jákvæða niðurstöðu grenndarkynningar. Ráðið felur skipulagsfulltrúa að grenndarkynna framkvæmdina fyrir aðliggjandi lóðarhöfum. Útfæra þarf bílastæði fyrir húsin fyrir grenndarkynningu.*

Frestur til að skila athugasemdum og ábendingum er 4 vikur frá ætlaðri móttöku þessa bréfs, þ.e. til og með 5. október 2020. Litið verður svo á að þeir sem ekki gera athugasemdir séu samþykkir áformunum

Meðfylgjandi er uppdráttur af óverulegri breyting á deiliskipulaginu.

Nánari upplýsingar eru veittar á skrifstofu Vesturbyggðar eða í síma 450 2300 á opnunartíma skrifstofunnar, virka daga kl. 10-12.30 og 13-15. Fyrirspurnir má einnig senda á netfangið [vesturbyggd@vesturbyggd.is](mailto:vesturbyggd@vesturbyggd.is).

Nánari upplýsingar er að finna á vefslóðinni. <http://www.vesturbyggd.is>.

**Athugasemdum má skila á vesturbyggd@vesturbyggd.is eða í bréfpósti, þá merkt:**

**Vesturbyggð**

**Aðalstræti 75**

**450 Vesturbyggð**

**Athugasemdum skal skila inn fyrir 5. október 2020.**